b'\n_START_ARTICLE_\nTiesa (filmas)\n_START_SECTION_\nTurinys\n_START_PARAGRAPH_\nPagrindin\xc4\x97 filmo veiksmo vieta \xe2\x80\x93 teismo sal\xc4\x97, kurioje 22-\xc5\xb3 met\xc5\xb3 Dominyka Marso kaltinama nu\xc5\xbeud\xc5\xbeiusi savo buvus\xc4\xaf vaikin\xc4\x85, koncervatorijos student\xc4\x85 ir dirigent\xc4\x85 \xc5\xbdiber\xc4\x85 Telje. Paraleliai rodoma ne tik teismo sal\xc4\x97, bet ir ankstesni jos gyvenimo epizodai. Teismo pas\xc4\x97dyje m\xc4\x97ginama nustatyti ties\xc4\x85, ta\xc4\x8diau skirtingi veik\xc4\x97jai jame pristato savo \xe2\x80\x9etiesas\xe2\x80\x9c._NEWLINE_Advokatas Epravje, atstovaujantis nu\xc5\xbeudytojo motinai, teigia, kad Dominyka Marso \xe2\x80\x93 palaido elgesio neatsakinga mergina, \xc4\xafpratusi gyventi kit\xc5\xb3 s\xc4\x85skaita ir niekuo nesir\xc5\xabpinanti, tuo tarpu \xc5\xa1ios advokatas Guerinas pristato Dominyk\xc4\x85 kaip jaun\xc4\x85 moter\xc4\xaf, nesuprast\xc4\x85 t\xc4\x97v\xc5\xb3 ir artim\xc5\xb3j\xc5\xb3, i\xc5\xa1 ties\xc5\xb3 myl\xc4\x97jusi\xc4\x85 nu\xc5\xbeudyt\xc4\x85j\xc4\xaf. Mergina neneigia nu\xc5\xbeud\xc5\xbeiusi \xc5\xbdilber\xc4\x85 Telje, ta\xc4\x8diau tvirtina tai padariusi afekto b\xc5\xabsenos, o ne apgalvotai, kaip tvirtina Epravje. Telje buvo rastas su keliomis kulkomis k\xc5\xabne, tuo tarpu Dominyka \xe2\x80\x93 apsinuodijusi dujomis, ta\xc4\x8diau j\xc4\x85 pavyko i\xc5\xa1gelb\xc4\x97ti. Kal\xc4\x97jime mergina 3 kartus m\xc4\x97gino nusi\xc5\xbeudyti, ta\xc4\x8diau tai pateikiama kaip jos plano dalis._NEWLINE_Dominyka buvo i\xc5\xa1mesta i\xc5\xa1 mokyklos, kuomet pas j\xc4\x85 buvo rasta u\xc5\xbedrausta knyga. Jos seseriai Anai, besidomin\xc4\x8diai muzika, i\xc5\xa1vykus gyventi \xc4\xaf Pary\xc5\xbei\xc5\xb3, Dominyka i\xc5\xa1sikrausto kartu. Sesuo mokosi, dirba, tuo tarpu Dominyka linksmai leid\xc5\xbeia su bendraam\xc5\xbeiais ir visi\xc5\xa1kai nesir\xc5\xabpina rytdiena. Kart\xc4\x85 ji susipa\xc5\xbe\xc4\xafsta su sesers bendramoksliu \xc5\xbdilberu Telje ir \xc5\xa1is ilgainiui \xc4\xafsimyli ner\xc5\xabpesting\xc4\x85j\xc4\x85 Dominyk\xc4\x85, palikdamas An\xc4\x85. Jis aktyviai rodo jai d\xc4\x97mes\xc4\xaf, kol galiausiai vaikinas pasi\xc5\xablo \xc5\xa1iai tek\xc4\x97ti, ta\xc4\x8diau mergina atsisako, nes jai atrodo dar ne laikas \xc4\xafsipareigoti, be to, jie neturi pastovi\xc5\xb3 pajam\xc5\xb3 bendrai bui\xc4\x8diai. Pama\xc5\xbeu j\xc5\xb3 santykiai pradeda irti, kol galiausiai \xc5\xbdilberas j\xc4\x85 apkaltina nei\xc5\xa1tikimybe._NEWLINE_Pama\xc5\xbeu jis tampa perspektyviu dirigentu ir pasiekia vis nauj\xc5\xb3 auk\xc5\xa1tum\xc5\xb3, tuo tarpu Dominyka pradeda suprasti, k\xc4\x85 prarado. Per t\xc4\x97vo laidotuves su\xc5\xbeinojusi, kad \xc5\xbdilberas susitaik\xc4\x97 su Ana ir jie ketina susituokti, ji desperati\xc5\xa1kai m\xc4\x97gina susigr\xc4\x85\xc5\xbeinti vaikin\xc4\x85, ta\xc4\x8diau po kartu praleistos nakties \xc5\xa1is j\xc4\x85 galutinai atstumia. Mergina sugr\xc4\xaf\xc5\xbeta su ginklu, grasindama nusi\xc5\xbeudyti, jei \xc5\xa1is su ja nesusitaikys, ta\xc4\x8diau \xc5\xbdilberas pradeda j\xc4\x85 \xc4\xaf\xc5\xbeeidin\xc4\x97ti ir, netekusi nuovokos, Dominyka paleid\xc5\xbeia \xc4\xaf j\xc4\xaf kelis \xc5\xa1\xc5\xabvius. Supratusi k\xc4\x85 padar\xc4\x97, ji atsuka bute dujas, nor\xc4\x97dama nusi\xc5\xbeudyti, ta\xc4\x8diau j\xc4\x85 i\xc5\xa1gelbsti kaimynai._NEWLINE_Teismas nusprend\xc5\xbeia padaryti pertrauk\xc4\x85 iki rytojaus, ta\xc4\x8diau nakt\xc4\xaf Dominyka nusi\xc5\xbeudo, palikdama lai\xc5\xa1k\xc4\x85, kuriame pra\xc5\xa1o \xc5\xbdilbero motinos atleidimo...'